เรื่องร้องเรียน: วันที่ 30มี.ค. เวลา 21.51น. เสียงการแสดงดนตรีหมอลำ (หมอชิต2) รบกวนทำลายสุขภาพจิตพื้นที่บ้านรอบข้าง จัดการแสดง มีคนป่วยต้องการพักผ่อน อยู่แถวประชาชื่นยังได้ยินเสียง ถ้าแก้ไขไม่ได้ช่วยหันเวทีไปทางอื่นค่ะ เสียงดังกระจกบ้านสั่นไปหมด ร้องเรียนหลายรอบแล้วค่ะ
การดำเนินการของเจ้าหน้าที่: ตามหนังสือสำนักงานเขตที่กท 6504/2246 ลงวันที่ 7 เมษายน 2566 เรื่องขอให้ใช้มาตรการทางกฎหมายระงับหรือยับยั้งการจัดแสดงหมอลำ กรณีได้รับเรื่องร้องเรียนว่าพื้นที่โล่งสถานีขนส่งโดยสารกรุงเทพมหานคร(จตุจักร)ถนนกำแพงเพชร 2 แขวงจตุจักร เขตจตุจักร กรุงเทพมหานคร มีการจัดแสดงคอนเสิร์ตในเวลายามวิกาลส่งเสียงดังรบกวนสร้างความเดือดร้อนแก่ประชาชนจำนวนมาก ในการนี้ สำนักงานเขตจตุจักร ได้มอบอำนาจให้เจ้าหน้าที่ลงบันทึกไว้เป็นหลักฐานกรณีเรื่องร้องเรียนดังกล่าวและ ยื่นหนังสือให้กับสถานีตำรวจนครบาลบางซื่อเพื่อดำเนินการในส่วนที่เกี่ยวข้องต่อไปและตรวจติดตามปัจจุบันไม่พบการแสดงหมอรำบริเวณดังกล่าว
ความเห็นของผู้แจ้ง: บริการดี แก้ปัญหารวดเร็ว
พื้นที่: แขวงจอมพล เขตจตุจักร กรุงเทพมหานคร